राजनीतिलाई नगद आर्जनको माध्यम वा व्यवसाय तुल्याइनु कदापि उचित थिएन, तर दुर्भाग्यले यहाँ यो आदर्शको पालना हुन सकेन । राजनीतिको व्यवसायीकरण गरिए पनि मूलतः मानिस (नागरिक)प्रति लक्षित भई सेवा उपलब्ध गराएर आर्जन गर्नु व्यावसायिक धर्म वा ध्येय हुनुपर्ने हो, अर्थात् जनताको चाहनाअनुसार ‘डेलिभरी’ दिएर आर्जन गर्नु कुनै पनि व्यवसायको चरित्र हुनुपर्थ्यो, त्यसको लक्षणसम्म देखिएन ।
